stanford-oval/wikipedia huggingface dataset:
Fox News Channel
Historia ja profiili

Fox Newsin perusti australialaisamerikkalainen mediamoguli Rupert Murdoch, joka palkkasi entisen NBC-johtajan ja republikaanien mediakonsultin Roger Ailesin kanavan toimitusjohtajaksi. Murdoch toimii tällä hetkellä Fox Newsin hallituksen puheenjohtajana, ja Suzanne Scott toimitusjohtajana.
Kanavan lähetykset alkoivat 7. lokakuuta 1996, jolloin se näkyi 17 miljoonalle kaapelitelevision tilaajalle. 1990- ja 2000-lukujen vaihteessa siitä kasvoi Yhdysvaltain katsotuin kaapeliuutiskanava. Helmikuussa 2015 Fox News oli katsottavissa 94 000 000 yhdysvaltalaisessa kotitaloudessa.
Fox Newsiä on kritisoitu puolueellisesta uutisoinnista ja republikaanipuolueen tukemisesta, kuin myös demokraattipuolueen ja sen edustajien panettelusta. Fox News on vastannut kritiikkiin kiistämällä puolueellisuussyytökset ja toteamalla, että kanavan uutistoimitus tarjoaa puolueetonta uutisointia. Kanavan mukaan se myös tekee selkeän eron uutisohjelmien ja mielipideohjelmien välille.
Erityisesti Donald Trumpin presidenttikauden aikana Fox Newsin katsottiin olevan Trumpin lojaali äänenkantaja. Trump on kuitenkin ohjannut kannattajiaan vaihtamaan entistä radikaaleimmille kanaville kuten OAN ja Newsmax. Helmikuussa 2021 Fox jäi kolmanneksi CNN:n ja MSNBC:n jälkeen seuratuimpana uutiskanavana, mikä oli sen surkein suositus 20 vuoteen. Tämän jälkeen kanavan katsojaluvut lähtivät nousuun ja tammikuussa 2023 Fox News oli ollut 23 peräkkäistä kuukautta Yhdysvaltain seuratuin uutiskanava, päivittäisen keskikatsojamäärän ollessa noin kaksinkertaiset verrattuna toiseksi seuratuimpaan MSNBC:hen.
Oikeudenkäynnit

Äänestyskoneita valmistava Dominion Voting Systems -yhtiö haastoi Fox Newsin oikeuteen valheellisten väitteiden levittämisestä. Fox News levitti vuonna 2020 Donald Trumpin väitteitä vaalivilpistä kun Fox Newsin johto ja tähtijuontajat tiesivät, etteivät vaalivilppiväitteet pitäneet paikkaansa. Dominion vaati oikeudessa 1,6 miljardin dollarin vahingonkorvauksia, mutta Fox News myöntyi maksamaan 787,5 miljoonaa dollaria osana sovitteluratkaisua.
Fox News Suomessa

15. lokakuuta 2020 julkaistiin Suomessa Fox News International -sovellus (Android/iOS). Sen kautta voi katsoa Fox Newsia ja Fox Businessia Suomessa älypuhelimella, tabletilla ja älytelevisiolla.
Aiheesta muualla

Kuvia tai muita tiedostoja aiheesta Fox News Channel Wikimedia Commonsissa
FoxNews.com (englanniksi)
Adam Gabbatt, ‘Walked a fine line’: how Fox News found itself in an existential crisis, The Guardian 15.11.2020.
Ghana talviolympialaisissa 2018

Ghana osallistui Pyeongchangin talviolympialaisiin 2018. Maan ainoa edustaja oli skeleton-kelkkailija Akwasi Frimpong, joka niin ollen myös kantoi joukkueen lippua avajaisissa sekä päättäjäisissä.
Ghana osallistui vuonna 2018 talviolympialaisiin toisen kerran debytoituaan Vancouverissa 2010.
Joukkue > Skeleton

Ghanassa syntynyt, Alankomaihin kahdeksanvuotiaana muuttanut Akwasi Frimpong sai Ghanalle yhden maapaikan miesten skeletoniin oltuaan 60 parhaan joukossa Kansainvälisen rattikelkkailu- ja skeletonliiton tammikuun 2018 ranking-listalla.
Akwasi Frimpong
Ševtšenko

Ševtšenko on ukrainalainen sukunimi, joka on muun muassa seuraavilla henkilöillä:
Andri Ševtšenko (s. 1976), ukrainalainen jalkapalloilija ja jalkapallovalmentaja
Dmitri Ševtšenko (s. 1968), venäläinen kiekonheittäjä
Margarita Ševtšenko (s. 1967), venäläinen pianisti
Mykyta Ševtšenko (s. 1993), ukrainalainen jalkapalloilija
Taras Ševtšenko (1814–1861), ukrainalainen runoilija ja taidemaalari, 1800-luvun ukrainalaisen kansallisen liikkeen vaikuttaja
Valentina Ševtšenko (s. 1988), kirgisialais-perulainen thainyrkkeilijä ja vapaaottelija
Valentyna Ševtšenko (s. 1975), ukrainalainen maastohiihtäjä
Viktor Ševtšenko (s. 1991), moldovalais-venäläinen jalkapalloilija.
Galilei ja kadonneet lelut

| Galilei ja kadonneet lelut |
| --- | --- |
Tyyli:  lastenohjelma
Kestoaika:  30 minuuttia
Pääosissa:   Jyrki Tamminen  Eriikka Magnusson  Pekka Salo  Ola Tuominen 
Alkuperämaa:   Suomi
Verkko:   Yle TV2
Esitetty:  1996 – 1997
Palkinnot
Voitetut:  Paras lastenanimaatio, Barcelonan tv-festivaalit 
Aiheesta muualla
IMDb
Galilei ja kadonneet lelut oli suomalainen Yle TV2 -kanavalla vuosina 1996–1997 esitetty 3D-animaatiografiikalla luotu televisio-ohjelma. Ohjelma oli suunnattu lapsille, joiden piti ratkaista lelukoira Galilein kanssa erilaisia tehtäviä. Ohjelmaan osallistuttiin puhelimella, ja jokaiseen ohjelmaan valittiin neljä lasta. Galilein äänenä ohjelmassa oli Jyrki Tamminen.
Myöhemmin tehtiin ohjelmaan liittyvä Galilein tehtäväluu, jossa Galilei-koira arvuutteli televisiokatsojien kanssa erilaisia tehtäviä. Näitä esitettiin Yle TV2:n Pikku Kakkosessa vuosina 1998–1999 ja 2005.
Juoni

Keltainen lelukoira Galilei ystävineen asuvat Kadonneiden lelujen saarella, jossa asuvat kaikki hylätyt lelut. Asukkaiden elämä on yleensä rauhaisaa. Heidän elämäänsä häiritsee paha ja ilkeä Velho sekä hänen apurinsa kissa Miau, joka oli alun perin myös saaren asukas, mutta Velho nappasi hänet ja taikoi apurikseen. Velhon tavoitteena on saada lisää leluja saarelta, joista hän tekisi apureitaan.
Ohjelman kulku

Jokainen ohjelma kulki samalla kaavalla: Ohjelman alussa Galilei ystävineen viettää elämää Kadonneiden lelujen saarella, kunnes ilkeä Velho saapuu saarelle ja nappaa yhden saaren asukkaista matkalaukkuunsa. Galilei-koira ja hänen apurinsa, liikkuva peltitölkki Safka lähtevät takaa-ajoon Velhon perään. Kun Galilei ja Safka lähestyvät, Velho käyttää taikalasersädettään hidastaen heidän matkaansa. Matkan aikana ystävät kohtaavat henkilöitä, jotka antavat heille tehtäviä ratkaistavaksi, ennen kuin he pääsevät jatkamaan matkaa. Tehtäviä tulee matkan aikana neljä kappaletta ja jokainen pitää ratkaista, että matka jatkuisi. Ohjelman lopussa ystävät saavat Velhon kiinni ja kaksinkamppailun jälkeen he saavat leluystävänsä takaisin.
Ohjelman kulku > Matkan aikana tehtäviä antavat henkilöt

Robotti-Hopotti
Tietäjä
Lentokala
Kyösti Kallio
Rooleissa

| Suomenkieliset äänet: | Roolit: |
| --- | --- |
Jyrki Tamminen: Galilei
Eriikka Magnusson: Kertoja, Kadonneet lelut
Pekka Salo: Velho
Ola Tuominen: Robotti-Hopotti, Tietäjä, Laulava Lentokala, Kyösti Kallio
Tietokonepelit

Mediayhtiö Sansibar Oy julkaisi televisio-ohjelmaan liittyvät tietokonepelit: Galilei ja kadonneet lelut vuonna 1997 ja Galilei 2: Seikkailujen saari vuonna 2000.
Ševtšenkon palkinto

Taras Ševtšenkon kansalliseen palkintoon liittyvä kunniamerkki (Ukrainan valtion aikana; neuvostovuosina kunniamerkki poikkesi tästä).
Taras Ševtšenkon kansallinen palkinto eli Ševtšenkon palkinto on Ukrainan valtion palkinto, joka on korkein ukrainalainen huomionosoitus merkittävästä panoksesta kulttuurin kehittämisessä.
Palkinto myönnetään kirjallisuuden, taiteen ja journalistisen työn alalla. Palkinto on perustettu 20. toukokuuta 1961. Ensimmäisenä palkinnon ja kunnianosoituksen saivat 9. maaliskuuta 1962 kirjailijat Oles Hontšar, Pavlo Tytšyna ja säveltäjä Platon Maiboroda.
Palkittavia aloja laajennettiin ajan mittaan journalismiin, kirjallisuuden teoriaan ja historiaan, lasten ja nuorten kirjallisuuteen ja taiteeseen. Itsenäisenä palkintona perustettiin 1988 arkkitehtuurin valtionpalkinto, ja sen myöntää erillinen komitea. Palkinto on ollut Ukrainan presidentin alainen vuodesta 1996, jolloin perustettiin kymmenen valtionpalkintoa ja yksi pieni valtionpalkinto alle 35-vuotiaan nuoren tekijän luovan työn esikoisteoksesta.
Palkinnon entinen nimi Taras Ševtšenkon valtionpalkinto muutettiin nimeksi Ukrainan Taras Ševtšenkon kansallinen palkinto. Palkintoluokkia ovat seuraavat: fiktio, dokumentti, tieteellinen ja kritiikkikirjallisuus, musiikki, näyttämö- ja elokuvataide. Kussakin palkitaan vain yksi teos.
Vuodesta 2002 alkaen palkintokomitea on julkaissut sarjaa Ševtšenkon kirjastokomitea, jossa julkaistaan palkittujen teoksia.
Ezekiel Kemboi
Saavutuksia

| Vuosi | Kilpailu | Sijoitus | Tulos | Paikka |
| --- | --- | --- | --- | --- |
| 2001 | Afrikan nuorten mestaruuskilpailut | kultaa | 8.39,80 | Réduit |
| 2002 | Kansainyhteisön kisat | hopeaa | 8.19,78 | Manchester |
| 2002 | Afrikan-mestaruuskilpailut | 4. sija | 8.27,14 | Radés |
| 2003 | Afrikan kisat | kultaa |  | Abuja |
| 2003 | MM-kilpailut | hopeaa | 8.05,11 | Pariisi (Saint-Denis) |
| 2003 | IAAF:n yleisurheilufinaali | 3. sija | 8.11,79 | Monaco |
| 2004 | Kesäolympialaiset | kultaa | 8.05,81 | Ateena |
| 2004 | IAAF:n yleisurheilufinaali | 2. sija | 8.02,98 | Monaco |
| 2005 | MM-kilpailut | hopeaa | 8.14,95 | Helsinki |
| 2005 | IAAF:n yleisurheilufinaali | 2. sija | 8.09,04 | Monaco |
| 2006 | Kansainyhteisön kisat | kultaa | 8.18,17 | Melbourne |
| 2006 | IAAF:n yleisurheilufinaali | 5. sija | 8.18,01 | Stuttgart |
| 2007 | Afrikan kisat | hopeaa | 8.16,93 | Alger |
| 2007 | MM-kilpailut | hopeaa | 8,16,94 | Osaka |
| 2008 | Kesäolympialaiset | 7. sija | 8.16,38 | Peking |
| 2008 | IAAF:n yleisurheilufinaali | 2. sija | 8.15,32 | Stuttgart |
| 2009 | MM-kilpailut | kultaa | 8.00,43 | Berliini |
| 2009 | IAAF:n yleisurheilufinaali | 1. sija | 8.04,38 | Thessaloniki |
| 2010 | Afrikan-mestaruuskilpailut | hopeaa | 8.26,13 | Nairobi |
| 2010 | Kansainyhteisön kisat | hopeaa | 8.18,47 | Delhi |
| 2011 | MM-kilpailut | kultaa | 8.14,85 | Daegu |
| 2012 | Kesäolympialaiset | kultaa | 8.18,56 | Lontoo |
| 2013 | MM-kilpailut | kultaa | 8.06,01 | Moskova |
| 2014 | Kansainyhteisön kisat | pronssia | 8.19,73 | Glasgow |
| 2015 | MM-kilpailut | kultaa | 8.11,28 | Peking |
| 2016 | Kesäolympialaiset | hylkäys | (8.08,47) | Rio de Janeiro |
| 2017 | MM-kilpailut | 11. sija | 8.29,38 | Lontoo |
Henkilökohtaiset ennätykset

| 0 | 1 | 2 | 3 |
| --- | --- | --- | --- |
| 3 000 m | 7.44,24 | Rieti | 9. syyskuuta 2012 |
| 3 000 m esteet | 7.55,76 | Monaco | 22. heinäkuuta 2011 |
Aiheesta muualla

Kuvia tai muita tiedostoja aiheesta Ezekiel Kemboi Wikimedia Commonsissa
Miesten estejuoksun olympiavoittajat
Miesten estejuoksun maailmanmestarit
Gregory Taik Maung

Gregory Taik Maung (s. 19. joulukuuta 1946) on myanmarilainen roomalaiskatolinen piispa. Hänet vihittiin papiksi Promen hiippakuntaan (vuodesta 1991 Pyay) 15. maaliskuuta 1975 ja nimitettiin sen vihkipiispaksi sekä Bocconian titulaaripiispaksi 8. marraskuuta 1984. Piispaksi vihkiminen seurasi 1. marraskuuta 1985. Pääkonsekraattorina toimi Alphonse U Than Aung, jota avustivat Matthias U Shwe ja Isaac Danu.
Taik Maung erosi Pyayn vihkipiispan tehtävistä 16. heinäkuuta 2010.
Flydubai

| Flydubai فلاي دبي |
| --- | --- |

 IATA: FZ  –  ICAO: FDB 
Kutsukoodi:  SKY DUBAI
Perustettu:  19. maaliskuuta 2008
Laivaston koko:  61
Kohteiden määrä:  97
Tunnuslause:  Get Going
Solmukohdat:  Dubain kansainvälinen lentoasema
Emoyhtiö:  Dubain hallinto
Kotipaikka:  Dubai, Yhdistyneet arabiemiirikunnat
Avainhenkilö(t):  Ahmed bin Saeed Al Maktoum (puheenjohtaja)  Ghaith Al Ghaith (toimitusjohtaja)  Kenneth Gile (COO)
Yhtiön sivut:  flydubai.com
Flydubai (arab. فلاي دبي‎) on arabiemiraattilainen halpalentoyhtiö, jonka omistaa Dubain hallinto. Yhtiön pääkonttori ja lentotoimintojen keskus sijaitsevat Dubain kansainvälisen lentoaseman terminaalissa 2. Yhtiö operoi Dubaista yhteensä yli 90 kohteeseen Lähi-idässä, Afrikassa, Aasiassa ja Euroopassa. Vuonna 2017 lentoyhtiö kuljetti kaikkiaan lähes 11 miljoonaa matkustajaa.
Flydubai aloitti lennot Helsinki-Vantaalle lokakuussa 2018, tarjoten samalla kyseisellä reitillä ensimmäisenä lentoyhtiönä lentoja ympäri vuoden. Yhtiö lentää talviaikataulukaudella päivittäin, mutta kesäkuukausina reittiä lennetään neljästi viikossa. Kyseessä on yhtiön pisin reitti. Flydubain ja tunnetumman Emirates -lentoyhtiön codeshare -yhteistyö mahdollistaa jatkoyhteydet Dubaista myös Emiratesin lennoille.
Historia

Lentoyhtiö perustettiin maaliskuussa 2008 Dubain hallituksen toimesta. Vaikka Flydubai ei ole virallisesti osa The Emirates Group -holdingyhtiötä, toinen valtion omistuksessa oleva lentoyhtiö, Emirates, oli alussa mukana tukemassa yhtiön rakentumista.
Ensimmäiset lentokoneensa Flydubai tilasi Farnborough’n ilmailunäyttelyssä heinäkuussa 2008, missä yhtiö allekirjoitti tilauksen amerikkalaisen lentokonevalmistaja Boeingin kanssa 50 Boeing 737-800 -lentokoneesta. Ensimmäinen lentokone toimitettiin toukokuussa 2009 minkä jälkeen reittilennot alkoivat 1. kesäkuuta 2009.
Historia > Yhteistyö Emiratesin kanssa

Heinäkuussa 2017 Flydubai ja Emirates ilmoittivat aloittavansa laajamittaisen kumppanuuden, johon sisältyy codeshare -yhteistyö sekä aikataulujen ja kohdeverkostojen yhteensovittaminen. Tämän synergian on nähty hyödyttävän molempia osapuolia, sillä siinä missä Flydubain laivasto koostuu yksinomaan kapearunkokoneista, Emiratesin laivasto muodostuu ainoastaan suurista laajarunkokoneista. Vuoteen 2022 mennessä Flydubain ja Emiratesin yhteenlaskettujen kohteiden määrän odotetaan nousevan 240 kohteeseen ja lentokoneiden määrä 380 koneeseen. Yhtiöiden hallinnointi ja johtaminen tapahtuvat kuitenkin edelleen itsenäisesti.
Laivasto

Lentoyhtiön laivasto rakentuu yksinomaan Boeing 737-800 ja uudemman sukupolven Boeing 737 MAX -kapearunkokoneiden ympärille, .
31. heinäkuuta 2017 Flydubai otti vastaan ensimmäisen vuonna 2013 tilaamistaan 737 MAX 8 -lentokoneista, ollen samalla ensimmäinen kyseistä konetyyppiä operoiva Lähi-idän lentoyhtiö.
Dubain ilmailunäyttelyssä marraskuussa 2017 julkistettiin Flydubain tehneen alustavat kaupat yhteensä 225 Boeing 737 MAX -sarjan lentokoneesta. Kaupan arvo listahinnoin on 27 miljardia Yhdysvaltain dollaria, mikä teki siitä tilaushetkellä niin arvoltaan kuin määrältään laskettuna Boeingin historian suurimman yksittäisen kapearunkokonetilauksen. Sopimukseen sisältyy tilaussitoumus 175 lentokoneesta sekä osto-oikeudet 50 lisäkoneeseen. Kokonaisuudessaan 175 koneen tilaussitoumuksesta yli 50 koskee uusinta ja suurinta 737 MAX 10 -versiota loppuosan jakautuessa pienempiin MAX 8 ja MAX 9 -koneisiin.
Boeing ja Flydubai viimeistelivät ja vahvistivat joulukuussa 2017 vuoden 2017 Dubain ilmailunäyttelyssä tehdyn tilauksen 175 Boeing 737 MAX -koneesta. Kyseessä on Lähi-idän alueen maiden suurin yksittäinen kapearunkokonetilaus.
Laivasto > Nykyinen laivasto

Kesäkuussa 2018 Flydubain laivasto koostui seuraavista lentokoneista:
| Konetyyppi | Lukumäärä | Tilauksia | Matkustajamäärä> C | Matkustajamäärä> Y | Matkustajamäärä> Yhteensä | Huomioita |
| --- | --- | --- | --- | --- | --- | --- |
| Boeing 737-800 | 12 | — | — | 189 | 189 |  |
| Boeing 737-800 | 43 | — | 12 | 162 | 174 |  |
| Boeing 737 MAX 8 | 6 | 125 | 10 | 156 | 166 |  |
| Boeing 737 MAX 9 | — | 70 | vahv. myöh. | vahv. myöh. | vahv. myöh. | Toimitukset alkavat vuonna 2018 |
| Boeing 737 MAX 10 | — | 50 | vahv. myöh. | vahv. myöh. | vahv. myöh. |  |
| Yhteensä | 61 | 245 |  |  |  |  |
Onnettomuudet

19. maaliskuuta 2016 – Flydubain lento 981 syöksyi maahan yrittäessään lähestymistä yöaikaan myrskyisessä säässä Lounais-Venäjällä sijaitsevalle Rostov-na-Donun lentoasemalle. Kaikki 55 matkustajaa ja seitsemän koneen miehistön jäsentä kuolivat onnettomuudessa. Kyseessä oli lentoyhtiön ensimmäinen kuolonuhreja vaatinut onnettomuus. Onnettomuuden syynä oli lentäjän virhe.selvennä
Flydubain Boeing 737-800.
Käännös suomeksi
Giddyups

Giddyups oli suomalainen vuonna 1986 perustettu ja 1990-luvun alussa hajonnut rock-yhtye. Sen alkuperäisjäseniä olivat Akiboy eli Aki Sirkesalo (laulu ja kitara), Raine Salo (kitara), Pete Lehtelä (rummut) ja Sauli Leppänen (basso). Ensialbumille oli Salon tilalle jo tullut uudeksi kitaristiksi ja biisintekijäksi Sami Saari. Yhtye teki laajan kiertueen Neuvostoliitossa vuonna 1989. Toisella albumilla yhtyeen basisti oli Hande Virkki.
Sirkesalo ja Saari perustivat Giddyupsin jälkeen Veeti & The Velvets -yhtyeen. Neliäänistä a cappella -laulua kuultiin jo Giddyupsin Seasons of the shake -albumin raidalla ja singleraidalla "One of these stories".
Julkaisut > Albumit

Seasons of the Shake (1987)
Monkeymash (1990)
Julkaisut > Singlet

Little weirdos (singleversio) 3:52 // Rattleshake 4:21 (1987) (Dig It DIGS 160)
A1 & B1: säv./san. Raine Salo, sov. Giddyups
Sweet bitter pain // Inside outside (1987) (Dig It DIGS 164)
A1: säv. Raine Salo, san. Akiboy - Raine Salo, sov. Giddyups - Raine Salo
B1: säv./san. Akiboy, sov. Giddyups - Raine Salo
One of these stories // Curious I was (1987) (Dig It DIGS 167)
A1: säv./san./sov. Raine Salo
B1: säv./san. Akiboy, sov. Giddyups
Strange love 2:51 // Funeral 3:01 (1988) (Dig It DIGS 170)
A1: säv./san. Akiboy - Sami Saari, sov. Giddyups
B1: säv./sov. Giddyups, san. Akiboy
Tatu Mannberg: akustinen kitara
Tuottaja: Jussi Tegelman - Giddyups
Tears of a clown 3:47 // Eternity 3:13 (1989) (Dig It DIGS 177)
A1: säv./san. Hank Crosby - Smokey Robinson - Stevie Wonder, sov. Giddyups - Pekka Tegelman
A2: säv./san./sov. Giddyups
Tuottaja: Jussi Tegelman
Bullshittin' (stadionmix) 3:33 // We Get Up (final mix) 3:41 (1990) (Final Mix FMS 102)
A1: säv. Giddyups, san. Akiboy
B1: säv. Raine Salo, san. Akiboy
Julkaisut > Kokoelmaraidat

Little weirdos eri esittäjien kokoelmalla Super hits 3 (1987) (2-LP-levy Finnlevy FILP 14, kasetti Finnlevy FIMK 14)
Ghana International Airlines

| Ghana International Airlines |
| --- | --- |
 IATA: G0  –  ICAO: GHB 
Kutsukoodi:  GHANA AIRLINES
Perustettu:  2005
Lakkautettu:  2010
Solmukohdat:  Kotokan kansainvälinen lentoasema, Accra
Kotipaikka:  Accra, Ghana
Yhtiön sivut:  www.fly-ghana.com
Ghana International Airlinesin Boeing 757-200
Ghana International Airlines (IATA: G0, ICAO: GHB) oli ghanalainen lentoyhtiö, joka perustettiin vuonna 2005 korvaamaan toimintansa lopettanut Ghana Airways. Ghana International Airlines käytti lennoillaan Boeing 757- ja 767-koneita.
Ghana International Airlinesin päälentokenttä oli Kotokan kansainvälinen lentoasema Ghanan pääkaupungissa Accrassa. Lentoyhtiön palveluihin kuuluivat myös rahtipalvelut. Suurimman osan lentoyhtiöstä omisti Ghanan hallitus.
Yhtiö lopetti toimintansa vuonna 2010.
Laivasto

Ghana International Airlines käytti toimintansa aikana seuraavia konetyyppejä:
Boeing 757-200
Boeing 767-300ER
Aiheesta muualla

Viralliset sivut (englanniksi)
Gregory Yong Sooi Ngean

Gregory Yong Sooi Ngean (kiin. 杨瑞元; 20. toukokuuta 1925 Batu Gajah – 28. kesäkuuta 2008) oli malesialainen roomalaiskatolinen arkkipiispa. Hänet vihittiin papiksi 3. joulukuuta 1951 ja nimitettiin Penangin hiippakunnan johtoon 9. huhtikuuta 1968. Piispaksi vihkiminen seurasi 1. heinäkuuta. Pääkonsekraattorina toimi Michel Olçomendy, jota avustivat Michael Kien Samophithak ja Dominic Aloysius Vendargon.
Yong Sooi Ngean sai 3. helmikuuta 1977 nimityksen Singaporen arkkipiispaksi, jonka virkaan hänet asetettiin 2. huhtikuuta. Hän jäi eläkkeelle 14. lokakuuta 2000.
Judith Sargentini

| Judith Sargentini |
| --- | --- |

Euroopan parlamentin jäsen
 2009–  
Henkilötiedot
Syntynyt: 27. heinäkuuta 1974 (ikä 50) Amsterdam
Aiheesta muualla
groenlinks.nl/mensen/judith-sargentini
Judith Sargentini (s. 27. heinäkuuta 1974) on alankomaalainen vihreä poliitikko. Hänet valittiin Euroopan parlamenttiin vuoden 2009 vaaleissa ja hän kuuluu siellä Vihreät / Euroopan vapaa allianssi -ryhmään. Hän on suhteista Etelä-Afrikkaan vastaavan valtuuskunnan varapuheenjohtaja, ja kuuluu kansalaisvapauksien sekä oikeus- ja sisäasioiden valiokuntaan.
Gedera

| Gedera גְּדֵרָה |
| --- | --- |
 Näkymä Gederaan Tel Qadrasta
 Gedera
 Koordinaatit: 31°48′59″N, 34°46′37″E 
Valtio:  Israel
Hallintoalue:  Keski-Israel
Alue:  
Perustettu:  1884
Väkiluku (2018):  28 092
 
 www.gedera.muni.il 
Infobox OKVirheellinen NIMI-arvo: 
Gedera (hepr. ‏גדרה‎, Gedera) on kaupunki Israelissa Keski-Israelin hallintoalueella. Paikan uskotaan olevan lähellä Vanhassa testamentissa mainittua Gederaa, mutta nykyisen kaupungin perustivat vuonna 1884 siirtolaiset Venäjältä. Vuoden 2018 lopussa Gederan asukasluku oli 28 092.
Historia

Ennen Gederan perustamista sen lähellä sijaitsi vuonna 1948 Israelin itsenäisyyssodan aikana hylätty Qatran arabikylä, jonka monet tutkijat ovat yhdistäneet Vanhan testamentin Joosuan kirjassa kohdassa 15:36 mainittuun Gederaan. Gederan moshavah perustettiin kuitenkin vasta vuonna 1884. Sen ensimmäiset asukkaat olivat juutalaisia Bilu-liikkeen jäseniä Venäjältä. Gederah oli aikanaan juutalaisista asutuskeskuksista kaikkein eteläisin ja myös ainoa, joka ei saanut taloudellista ja hallinnollista tukea Edmond de Rothschildilta. Paikalliset harjoittivat maataloutta ja 1930-luvulla perustettiin myös majataloja ja hoitoloita kaupungista muodostuessa ympäröivän maaseudun kaupunkikeskus. Gederan kuntaan kuului myös Uri'elin kylä, joka työllisti sokeita käsityöläisiä.
Väestö

Gederan asukasluku vuoden 2018 lopussa oli 28 092.
Aiheesta muualla

Kuvia tai muita tiedostoja aiheesta Gedera Wikimedia Commonsissa
Näkymä Gederaan 1800-luvun lopulta.
Judith Nelson

Judith Anne Nelson (o.s. Manes; 10. syyskuuta 1939 Chicago, Illinois – 28. toukokuuta 2012 San Francisco, Kalifornia) oli yhdysvaltalainen sopraano. Hän erikoistui vanhaan musiikkiin.
Nelson opiskeli Minnesotassa, kunnes muutti vuonna 1962 Berkeleyhyn englannin luennoitsijana työskennelleen miehensä kanssa. 1970-luvun alussa hän pääsi stipendillä Eurooppaan, jossa aloitti yhteistyön Concerto Vocalen ja Academy of Ancient Musicin kanssa. Hän teki yhteistyötä myös The Consort of Musicken kanssa ja esiintyi Emma Kirkbyn kanssa. Nelsonin ohjelmistoon kuului muiden muassa Claudio Monteverdin, Charpentierin, Johann Sebastian Bachin, Georg Friedrich Händelin, Henry Purcellin, Antonio Vivaldin, François Couperinin ja Joseph Haydnin teoksia.
1980-luvun lopussa ja 1990-luvun alussa Nelson keskittyi työskentelyyn Yhdysvalloissa, jossa jatkoi säännöllistä esiintymistä ja levyttämistä, kunnes sairastui Alzheimerin tautiin.
Ghana (Commonwealth realm)

Ghana oli Commonwealth realmina 6. maaliskuuta 1957 – 1. heinäkuuta 1960 välisenä aikana ennen kuin valtiosta tuli nykyinen Ghanan tasavalta. Ghana oli ensimmäinen länsiafrikkalainen valtio, jolle myönnettiin itsenäisyys.
Hallinto

Britannian valta päättyi vuonna 1957, kun Ghana Independence Act 1957 muutti Brittiläisen Kultarannikon siirtomaan itsenäiseksi Ghanan Commonwealth realmiksi. Britannian monarkki, joka oli tuolloin Elisabet II, pysyi maan valtionpäämiehenä. Valtionpäämiestä Ghanassa edusti kenraalikuvernööri. Ghanan ollessa Commonwealth realmina seuraavat kenraalikuvernöörit edustivat valtionpäämiestä Ghanassa:
Charles Noble Arden-Clarke (6. maaliskuuta – 24. kesäkuuta 1957)
William Hare, Listowelin viidennes kreivi (24. kesäkuuta 1957 – 1. heinäkuuta 1960)
Kansanäänestys pidettiin 27. huhtikuuta 1960, jolloin 88,47 prosenttia ghanalaisista äänesti tasavallan puolesta kun taas 11,53 prosenttia äänesti sitä vastaan. Maa julistettiin tasavallaksi ja monarkia lakkautettiin 1. heinäkuuta 1960.
Commonwealth realmista Ghanan tasavallaksi

Kwame Nkrumah oli toiminut valtion pääministerinä sekä hallituksen päämiehenä. Kun monarkia lakkautettiin, Ghanassa järjestettiin presidentinvaalit jotka Nkrumah voitti, tehden hänestä Ghanan ensimmäisen presidentin.
Ged

Varpushaukka eli tosinimeltään Ged on henkilöhahmo Ursula K. Le Guinin Maameren tarinat -kirjasarjassa. Ged on velho ja elää Maamerellä, joka koostuu erikokoisista saarista.